La solicitú soviética daxuntase a la OTAN surdió como resultáu de la Conferencia de Berlín, celebrada en xineru y febreru de 1954. El ministru dasuntos esteriores soviéticu, Vyacheslav Molotov, fizo varies propuestes pa la reunificación dAlemaña y pa la celebración deleiciones pa elixir un gobiernu pal nuevu país cola única condición de la retirada de les tropes de les cuatro potencies ocupantes y la proclamación de la neutralidá alemana, pero toes foron refugaes polos otros ministros dasuntos esteriores: el norteamericanu John Foster Dulles, el británicu Anthony Eden y el francés Georges Bidault. Les propuestes pa la reunificación alemana, sicasi, nun yeren cosa nueva: yá en 1952 les conversaciones ente les cuatro potencies interrumpiéranse dempués de que Gran Bretaña, Francia y los Estaos Xuníos insistieran en que lAlemaña unificada nun había ser neutral y había permitíse-y xunise a la Comunidá Europea de Defensa (CED) y rearmase.